Neuro Therapy и Neuro English използват продукти на американската фирма Scientific Learning Corp., която е създадена през 1995 г. от невролога проф. д-р Майкъл Мерзеник и още трима негови колеги. Наричат проф. Мерзеник „баща“ на невропластиката, защото той първи е доказал експериментално невронната пластичност на мозъка. По негова идея и ръководство е създаден кохлеарния имлант – хирургично имплантирано електронно устройство, което помага на хора без слух да чуват. Neuro English и Neuro Therapy не са сугестопедия, биофийдбек или други подобни концепции или методи. Под формата на компютърна анимационна игра Neuro English и Neuro Therapy прилагат знания, технологии и методи от невропластиката (мозъчна пластичност), неврологията, психологията, когнитивните науки, психобиологията, невропсихологията, молекулярните и поведенчески невронауки. В програмата се прилага естествения начин на учене при човека, от самото му раждане, който е под формата на игра чрез проба-грешка и модели. В играта се прилагат всички знания за това как да бъде стимулиран мозъка за да помни и учи нови неща, както и всички похвати за създаването на игри. Част от определенията които намерихме за Сугестопедия и Биофийдбек в Интернет са: Сугестопедията е съчетание от педагогика и психология. Тя се явява и експериментален метод на Сугестологията. Сугестологията е концепция за внушението, създадена от българския психотерапевт и педагог Георги Лозанов, който я определя като наука за внушението и за разкриване всестранни резерви на личността. Биофийдбек е метод за следене и съзнателен контрол в реално време на някои физиологични показатели (мозъчни вълни, дишане, пулс) пресъздадени чрез мултимедия, като се следи за определен диапазон от стойности (норми) на биоелектричната  активност на мозъка (мозъчни вълни). Човекът сам променя модела на работа на мозъка си, следейки мултимедията на екрана пред себе си, следвайки инструкциите на водещия тренинга.